Flertalssgruppen i Hjørring Byråd bestående af Socialdemokraterne, Lokallisten, SF og Konservative har torsdag eftermiddag indgået budgetforlig. Med det indgåede forlig kommer der blandt andet skolelukninger i Vrejlev-Hæstrup, Tversted, Astrup og Hundelev. Enhedslisten var ikke med til at indgå forlig, men smuttede fra forhandlingerne, fordi de mente, at der blev forsømt for meget på undervisnings-, daginstitutions-, og ældreområdet. Louise Bilde Hvelplund, byrådsmedling for Enhedslisten i Hjørring Kommune, siger til TV2/Nord, at hun godt kan forstå, at man bliver nødt til at lukke små skoler, hvor der kun er få elever i hver klasse - men der kommer alt for mange børn i hver klasse med det indgåede forlig, mener hun. - Lige pludselig kommer lærerne til at stå med nogle meget store klasser. Jeg står af, når der skal 26 elever i hver klasse. Der skal være ansatte nok. - Hvis vi nogensinde skal undervise børn ordentligt, går lærerne ned med stress, siger Louise Bilde Hvelplund til TV2/Nord. Venstre og Dansk Folkeparti var ikke med i forliget, da de forlod forhandlingerne onsdag.

Referat:
Enhedslisten forlod forhandlingerne til sidst, da man blandt andet var uenig på skoleområdet.